EELNÕU

15.10.2024

SISEMINISTER

MÄÄRUS

**Siseministri määruste täiendamine seoses**

**Euroopa Liidu infosüsteemide andmete töötlemisega**

Määrus kehtestatakse politsei ja piirivalve seaduse § 19 lõike 1 ning välismaalaste seaduse § 2971 lõike 4 alusel.

**§ 1. Siseministri 22. märtsi 2023. aasta määruse nr 6 „Migratsioonijärelevalve andmekogu põhimäärus“ täiendamine**

Siseministri 22. märtsi 2023. aasta määruses nr 6 „Migratsioonijärelevalve andmekogu põhimäärus“ tehakse järgmised täiendused:

**1)** paragrahvi 11 lõike 1 punkti 14 täiendatakse pärast tekstiosa „paika,“ tekstiosaga „tagaotsitava tunnistaja ja süüdistatava või süüdimõistetu andmed, andmed isiku kohta varjatud, küsitlus- või erikontrolli teostamiseks“;

**2)** paragrahvi 11 lõiget 1 täiendatakse punktiga 22 järgmises sõnastuses:

„22) Euroopa reisiinfo ja -lubade süsteem – reisiloa kehtivusaja ja territoriaalse kehtivuse andmed ning alaealise välismaalase puhul tema seadusliku esindaja või muu eestkostja andmed.“.

**§ 2.** **Siseministri 20. detsembri 2007. aasta määruse nr 83 „Piirikontrolli andmekogu põhimäärus“ täiendamine**

Siseministri 20. detsembri 2007. aasta määruses nr 83 „Piirikontrolli andmekogu põhimäärus“ tehakse järgmised täiendused:

**1)** paragrahvi 9 lõiget 1 täiendatakse punktiga 26 järgmises sõnastuses:

„26) kehtiva reisiloa olemasolu.“;

**2)** paragrahvi 101 lõiget 2 täiendatakse punktiga 19 järgmises sõnastuses:

„19) Euroopa reisiinfo ja -lubade süsteem.“.

**§ 3. Määruse jõustumine**

Määruse § 1 punkt 2 ning § 2 jõustuvad kuupäeval, mille Euroopa Komisjon määrab Euroopa Parlamendi ja nõukogu määruse (EL) 2018/1240, millega luuakse Euroopa reisiinfo ja -lubade süsteem (ETIAS) ning muudetakse määrusi (EL) nr 1077/2011, (EL) nr 515/2014, (EL) 2016/399, (EL) 2016/1624 ja (EL) 2017/2226 (ELT L 236, 19.09.2018, lk 1–71), artikli 88 lõike 1 alusel vastu võetud otsuses Euroopa reisiinfo ja ‑lubade süsteemi kasutusele võtmiseks.

(allkirjastatud digitaalselt)

Lauri Läänemets

siseminister

(allkirjastatud digitaalselt)

Tarmo Miilits

kantsler